Serliga norðurlendska eksportkatalogið, sum miðjar eftir at marknaðarføra tær mest áhugaverdu og serligu umhvørvisvinarligu loysnirnar til aðrar býir kring heimin, varð lagt fram í gjárkvøldið av borgarstjóranum í Oslo. Í gjár kl 17 lokala tíð í Rio de Janeiro varð eksportkatalogið, sum teir norðurlendsku høvudsstaðirnir í felag hava gjørt, almannakunngjørt á altjóða umhvørvisráðstevnuni Rio + 20. Teir átta norðurlendsku høvuðsstaðirnir almannakunngjørdu eksportkatalogið undir felags heitinum The Nordic Eight-"Sustainable Solutions for Sustainable Cities" Tað var borgarstjorin i Oslo, Stian Berger Rosland, sum greiddi frá um katalogið, og hvussu hetta var komið i lag. Borgarstjorin i Oslo er einasti av teimum átta nordurlendsku borgarstjórunum, ið luttekur á Rio + 20, meðan fleiri av hinum býunum vóru umboðaðir av embætisfólkum. Tórshavnar kommuna var umboðað av Jákupi Egholm Hansen, tekniskum stjóra hjá Tórshavnar kommunu. Í framløgu síni av eksportkataloginum kom borgarstjorin í Oslo inn á samstarvið, sum norðurlendsku høvuðsstaðirnir hava. Hann gjøgnumgekk ikki allar loysnirnar hja øllum býunum, men kom inn á nøkur dømi, sum nakrir av norðurlendsku høvudsstaðunum vóru felags um, og harímillum orkusparandi skipanir til stýring av gøtuljosum, sum bæði Keypmannahavn, Stockholm og Tórshavn eru farin undir. Jákup Egholm Hansen var eisini á stuttari vitjan hjá danska felagnum State of Green, sum eisini er umboðað i Rio. Har høvdu tey bitið merki í sjóhitaverkætlanina hjá Tórshavnar kommunu, sum tey mettu áhugaverda, og nýtti Jákup Egholm Hansen høvið til at bjóða teimum til Føroya at siggja skipanina a Boðanesheiminum, tá hon er farin at virka seint í hesum árinum. Felagsskapurin State of Green er eitt alment-privat partalag, hvørs endamal er at stuðla undir at útflyta danskar umhvørvisloysnir til umheimin. Feløg sum Dansk Industri, ymisk donsk ministeriir o. fl. hava sligið seg saman um State of Green, sum eisini verdur stuðlað av stórum donskum virkjum, sum Danfoss, Grundfos, Novenzyms og Mærsk (si www. stateodgreen. com)-Tað er sjálvandi trupult at meta um nøkur ítøkilig verkætlan, avtala ella útlendsk vitjan fer at spyrjast burturúr luttøkuni hjá Tórshavnar kommunu í eksportkataloginum og úr framløguni í Rio, men tað er okkara vón, at hetta fer at kasta nakað av sær fyri kommununa og føroysk virki so ella so, sigur Jákup Egholm Hansen úr Rio.